  Наталья Тетерина Куартолэзьлэн нырысетӥ декадаяз куазь Удмуртиын вошъяськись луоз. Со сярысь «ВКонтакте»  Удмурт гидрометцентрлэн пресс-секретарез Алла Шумихина ивортӥз. Кык шутэтскон нуналъёс пӧлысь кырын вань ужъёсты 5-тӥ куартолэзьлы чаклано. 6-тӥ куартолэзе зорыны быгатоз, озьы ик тӧло луоз. Оло нош, зоръёс 7-тӥ куартолэзе потон уе гинэ вуозы, яке воксё палэнэтӥ ортчозы — соос пумозяз ӧз валатске на Алла Шумихина, Удмурт гидрометцентрлэн пресс-секретарезТуннэ, 3-тӥ куартолэзе, Удмуртиын шуныт фронт улсын +12…+15 градус луоз. Дырын-дырын зороз, гудыръяны но быгатоз. Уйин шундыӝужан но шор ёросъёсын зороз. 4-тӥ но 5-тӥ куартолэзе элькунын кӧс куазь возиськоз. Удмуртарняе кӧня ке кезьытскоз, +8…+12 градус, тӧл кужмояса пельтоз. Кӧснуналэ потон уе Удмуртиысь куд-ог интыосы кезьыт лыктоз: температура -2…+3 градусозь лэзькоз. Нуназе термометр +10…+15 градус возьматоз. 7-тӥ куартолэзе потон уе Скандинавиысь циклон зор ваёз, арнянуналэ тӧласькоз. Алла Шумихиналэн кылъёсызъя, 9-тӥ куартолэзьлы куазь сярысь рос-прос вераны уг на луы, соин ик куазен сайтъёсы учкыны толкез ӧвӧл. Тегъёс: Ижкар Гидрометцентр Удмуртия куазь инкуазь  